
		             Poslovni broj: Pp-1518/2024-3



U  I M E  R E P U B L I K E  H R V A T S K E

P R E S U D A

	Općinski sud u Puli-Pola, po sutkinji Ani Cvečić Hoxha, uz sudjelovanje Katje Blašković, kao zapisničarke, u prekršajnom postupku povodom prekršajnog naloga Policijske uprave Istarske, Policijska postaja Pula-Pola, BROJ: 511-08-21-22-1, KLASA: 211-07/22-1/8516 od 27. lipnja 2022. protiv okrivljenog Alije Mešića, zastupanog po branitelju Matiji Milošu, zbog prekršaja iz članka 72. stavak 1. Zakona o nabavi i posjedovanju oružja građana („Narodne novine“ broj: 94/18., 21/20. i 114/22.), na temelju članka 181. točka 5. Prekršajnog zakona („Narodne novine“ br. 107/07., 39/13., 157/13., 110/15. , 70/17., 118/18., 114/22. i 86/26. - dalje u tekstu: PZ), 17. rujna 2026.

p r e s u d i o  j e

	Protiv okrivljenog Alije Mešića, OIB: 10261141009, rođenog 28. veljače 2003. u Tuzli, Republika Bosna i Hercegovina, s prebivalištem u Puli, Templarski prilaz 4, 

o d b i j a  s e  o p t u ž b a

I	da bi  dana 25. kolovoza 2023. u 13,50 u Puli, Zagrebačka bb, bio zatečen na javnom mjestu u posjedu hladnog oružja kojem je osnovna namjena napad ili nanošenje ozljeda, nož ukupne dužine 23 cm, dužine oštrice 10 cm, a način nošenja ukazuje da se nosi kako bi bio upotrijebljen za napad ili nanošenje ozljeda,
	čime je počinio prekršaj iz članka 8. stavak 1. točka 1. Zakona o nabavi i posjedovanju oružja građana, kažnjiv po članku 72. stavak 1. točka 1. istog Zakona. 
	
II	Na temelju članka 140. stavak 2. PZ, troškovi prekršajnog postupka iz članka 138. stavak 2. točka 2. do 5. i točka 7. PZ padaju na teret proračunskih sredstava suda.

Obrazloženje

1.	Iz obveznog prekršajnog naloga kao vrijeme počinjenja prekršaja proizlazi 25. kolovoz 2023. Prema članku 13. stavak 2. PZ prekršajni progon zastarijeva nakon tri godine za prekršaje za koje je ovlašteni tužitelj obvezan izdati prekršajni nalog.

1.1.	Za počinjenje predmetnog prekršaja propisana je kazna od 130,00 do 660,00 eura člankom 72. stavak 1. točka 1. Zakona o nabavi i posjedovanju oružja građana.
2.	Na temelju članka 239. stavak 1. točka 2. PZ, ovlašteni tužitelj obvezno će izdati prekršajni nalog za prekršaj propisan zakonom za koji je kao kazna propisana samo novčana kazna do 1.000,00 eura za fizičku osobu.

3.	Iz navedenog slijedi da je za predmetni prekršaj ovlašteni tužitelj bio obvezan izdati prekršajni nalog (obavezni prekršajni nalog) zbog čega zastara prekršajnog progona u ovom predmetu nastupa nakon tri godine od dana kada je prekršaj počinjen. 

4.	Slijedom navedenoga, valjalo je utvrditi zastaru prekršajnog progona u ovom predmetu s danom 25. kolovoza 2026. i odlučiti kao u izreci.

3.	Odluka o troškovima postupka temelji se na odredbi članka 140. stavak 2. PZ, kojom je propisano da u slučaju donošenja presude kojom se optužba odbija, troškovi prekršajnog postupka padaju na teret proračunskih sredstava Suda.

U Puli, 17. rujna 2026.

Sutkinja
 Ana Cvečić Hoxha 












UPUTA O PRAVU NA ŽALBU:
Protiv ove presude ovlaštene osobe mogu podnijeti žalbu u roku od osam dana od dana dostave prijepisa presude. Žalba se podnosi ovom sudu u dovoljnom broju primjeraka za prvostupanjski i drugostupanjski sud, a o žalbi odlučuje Visoki prekršajni sud Republike Hrvatske.

DNA:
1. okrivljeniku,
2. branitelju okrivljenika Matiji Milošu, odvjetniku u Puli,
3. ovlaštenom tužitelju

